runetrust/blame-folketinget-dk huggingface dataset:
Peter Skaarup (DF), 2020-12-11:
Jeg kunne selvfølgelig godt tænke mig, at justitsministeren eller andre fra regeringen ville komme herop og fortælle, hvad man har tænkt sig at gøre for at skelne, men indtil man vil finde en løsning på det, så kan vi trods alt håbe på, at vores politi er i stand til at gøre det.
Christian Juhl (EL), 2017-10-24:
Det betyder, at hvis der under normale omstændigheder var brug for et almindeligt påbud, får de her virksomheder ingenting i forhold til en retslig virkning, og det vil sige, at man tager særlige hensyn til de virksomheder, underforstået at vi godt ved, at certificerede virksomheder i gennemsnit har et dårligere arbejdsmiljø end andre virksomheder.
Jacob Mark (SF), 2017-01-17:
Dernæst er der jo en SF-Classic: Der er også brug for flere pædagoger, for hvis vi vil lykkes med at sikre, at alle børn trives, og at alle børn får de sproglige kompetencer, som de skal have, er der også nødt til at være dygtige pædagoger, der er uddannet, ude i daginstitutionerne, og der skal være nok af dem, til at der er tid til det enkelte barn.
Peter Juel Jensen (V), 2017-05-02:
Det har været vurderet nødvendigt at etablere den fremskudte tilstedeværelse i lyset af den usikkerhed, som er afstedkommet af bl.a. Ruslands ulovlige annektering af Krimhalvøen, handlinger i Østukraine samt udviklingen i det generelt mere komplekse sikkerhedsbillede, som alliancen står over for mod øst.
Kristian Thulesen Dahl (DF), 2005-03-15:
Man ønsker altså at flytte opgaver på vigtige, væsentlige samfundsområder, som det betyder noget for kommunalbestyrelserne at få, men det, man vil give igen, når man så har taget de opgaver fra dem, er et lidt større råderum i forhold til sådan noget som dagsordentyper og den slags.
Aaja Chemnitz (IA), 2025-06-03:
Så jeg tænker også, at det giver mening, at vi får mulighed for at sidde med i nogle af de drøftelser, fordi vi netop har kendskab til både udfordringer, men også løsninger, som måske er funderet lidt mere i det grønlandske samfund, end hvis det kun er Forsvarsministeriet, der finder på løsningerne.
Birthe Rønn Hornbech (V), 2002-04-24:
Jamen det må fru Line Barfod spørge justitsministeren om, men uanset hvad der kan ændres eller ikke ændres, så mener jeg fortsat, som dengang jeg var i opposition, at vi tager diskussionen i Retsudvalget om de vigtige og grundlæggende spørgsmål, for dem er der jo mange af, og det var også det, jeg lagde op til allerede i min ordførertale.
Hans Kristian Skibby (DF), 2016-05-13:
Derfor var vi selvfølgelig også provokerede af, at den nuværende regering i forbindelse med det finanslovsoplæg, der kom for 2016, valgte at nedlægge det her Vækstcenter for Socialøkonomiske Virksomheder og i stedet for på et lidt lavere niveau, kan man sige, rent økonomisk og indsatsmæssigt, ønskede at have fokus på det her råd, Dialogforum, omkring socialøkonomiske virksomheder.
Henrik Dam Kristensen (S), 2000-04-13:
Det er hensigten, at den særlige støtte til børn og unge i hvert enkelt tilfælde skal udformes på baggrund af en konkret vurdering af det enkelte barns eller den enkelte unges og families forhold, ligesom vanskelighederne så vidt muligt selvfølgeligt skal løses i samarbejde med familien, i hjemmet eller i det nære miljø.
Mai Mercado (KF), 2019-12-11:
Jeg synes især, noget af det, der var spændende, var det her, ministeren sagde, med pseudovalget, altså, hvor forvaltningen er inde og træffe nogle beslutninger, som gør, at der sådan set ikke er friheden til at vælge de undervisningsmaterialer, som passer til den enkelte elevgruppe ude i klassen.
Jann Sjursen (KRF), 2003-09-04:
Lad mig benytte lejligheden, for det tror jeg ikke jeg fik kommenteret tidligere, til at sige en ting til hr. Jesper Langballe angående det debatindlæg, jeg har haft i Kristeligt Dagblad, som jeg altså har valgt ikke selv at referere til her ved debatten i dag, hvad jeg selvfølgelig godt kunne have gjort, men det har jeg ikke gjort.
Kim Andersen (V), 2008-04-09:
Det fremgår tydeligt, at forslagsstillerne efterhånden har fået opbygget en vis erfaring med netop dette beslutningsforslag, det er jo sandt at sige ikke første gang vi ser det, og derfor bør det heller ikke komme som nogen overraskelse for forslagsstillerne, at vi i Venstre deler ministerens vurdering af, at forslaget er ganske overflødigt.
Birgitte Vind (S), 2023-04-27:
Vi ved jo også, at Ukraine har et stort ønske om at blive optaget i Den Europæiske Union, og det er der en rigtig god grund til, og det er, at vi i Den Europæiske Union netop værner om borgernes rettigheder og de vestlige værdier, og det er noget, der ligger os på sinde i Socialdemokratiet at værne om.
Kaare Dybvad (S), 2017-11-08:
Men rent principielt – og det er egentlig det, jeg spørger om i mit spørgsmål, ikke, om jeg skal stille op til kommunalvalget, eller hvad kommunerne gør, og hvad en anden minister gør – mener ministeren så, det er et problem, mener regeringen, det er problem, hvis man får en større social polarisering, altså at nogle kommuner, nogle bydele, nogle kvarterer, nogle byer får stadig flere ressourcestærke borgere, mens tilsvarende andre byer, andre kvarterer, andre områder får stadig flere ressourcesvage borgere?
Søren Krarup (DF), 2011-05-10:
Tilsynekomsten af en FN-konvention fra 1961 om begrænsning af statsløshed, som Danmark ratificerede i 1977, har vendt op og ned på vilkårene for meddelelse af dansk indfødsret, idet denne FN-konvention tilsidesætter grundlovens § 44 ved at tildele dansk indfødsret til fremmede, som ikke er berettiget til at modtage den.
Sophie Hæstorp Andersen (S), 2012-05-15:
For vi har jo faktisk ikke nogen evidens – eller det kan ministeren svare på: Har vi nogen evidens for, at en tilgang, hvor vi lavede en kraftig udvidelse af heroinbehandlingen af stofmisbrugere og ikke havde fokus på de mennesker, som tager andre stoffer, i sig selv ville være en kæmpe, kæmpe hjælp på det her område? Jeg synes, det er rigtig spændende toner, vi hører fra De Konservative, forstå mig ret, men jeg tænker også, at ideen med stofindtagelsesrum jo netop er, at vi ikke sætter spørgsmålstegn ved, om det er kokain, eller om det er heroin, eller om det er metamfetamin, eller hvad det er, man tager.
Frank Aaen (EL), 1998-11-20:
Men på grund af denne mærkværdige indstilling hos de borgerlige partier får vi altså et ualmindelig indviklet skattesystem på erhvervsområdet, hvor vi skal lave fradragsmuligheder og så dernæst have den ene undtagelsesbestemmelse og beskyttelsesforanstaltning efter den anden for at undgå misbrug.
Pernille Bendixen (DF), 2016-04-15:
Det andet og sidste, ministeren sagde, vil jeg lige kommentere i min ordførertale, men jeg vil gerne bede ministeren nu bekræfte, at hvis man indfører særlige regler, som gælder enten for mænd eller for kvinder, eller som kun gælder for en særlig gruppe, så er det jo diskriminerende.
Anders Samuelsen (LA), 2018-10-09:
Forbedrede kommunikationsforbindelser er nøglen til at imødegå mange af de udfordringer, som Arktis står over for, i form af klimaændringer, miljøpåvirkninger, biodiversitet m.v., men også til at udnytte de økonomiske muligheder, bl.a. sejlruter og øget turisme, som opstår i disse år.
Pia Olsen Dyhr (SF), 2021-06-02:
Og det har vi jo gjort, fordi Langeland har ufattelig mange sociale problemer i forvejen og er ved at løfte sig ud af dem nu med en meget dygtig borgmester dernede, som tilfældigvis også er SF'er, og som er lykkedes med nu også at sørge for, at der kommer børnefamilier til Langeland.
Marie Krarup (DF), 2017-12-05:
For at undgå krig og undgå militær magt i udenrigspolitikken er man nødt til at være stærk, og derfor skal man have et stærkt forsvar for at undgå at bruge sit forsvar, nemlig for at afskrække andre fra at bruge det og for selv at føle så stor en tryghed, at man faktisk tør tale med andre.
Lisbeth Bech Poulsen (SF), 2016-05-17:
Jeg vil helst kun tale på egne vegne lige nu omkring det her, men det har været en erkendelse af, at ja, vi kan gøre det, og jeg tror, at det var Socialdemokraternes ordfører, der var inde på det, vi kan godt opføre os ordentligt over for hinanden, vi kan godt tage hensyn til hinanden, til hinandens følelser osv., men grundlæggende set, når man kommer ned til substansen af det, må der være nogle grundlæggende principper, som også gælder den dag, hvor det gør ondt eller nogle bliver fornærmede eller nogle ikke bryder sig om det, man har at sige.
Tom Behnke (FRI), 2000-12-07:
Hvad er det for et signal, man sender til en kriminel, som i forvejen ikke kan finde ud at opføre sig ordentligt, som i forvejen ikke kan finde ud af, at når vi har nogle spilleregler i det her samfund om, hvordan vi skal være over for hinanden, hvordan vi skal behandle hinanden, hvad der er dit og mit?
Martin Lidegaard (RV), 2016-11-11:
Så selvfølgelig er der seriøse tænketanke ud over CEPOS derude, og måske er det en idé generelt at åbne DØR for dem, men så synes jeg, at man skal tage den diskussion i udvalget og åbne op for, at ikke bare CEPOS, men også andre seriøse organisationer, der beskæftiger sig med vores økonomi, bliver draget ind i det her arbejde.
Svend Auken (S), 2000-02-04:
Hvis man vil have lavet loven om, skal man da først og fremmest se de her rammer, som nu bliver fastlagt ude i amterne, og som jo vil løse hr. Kalnæs' problem på Ærø, ligesom de vil løse problemet omkring supermarkedet i Århus og vil løse problemet omkring Bov osv., samtidig med at vi forhindrer alt det, som jeg tror ikke bare et stort flertal i befolkningen - det ved jeg måske er en mindre detalje i det her spil - ønsker, men som alle de organisationer, jeg har nævnt tidligere, ønsker.
Line Barfod (EL), 2003-12-11:
Hvis det viser sig, at vi reelt ikke får særlig meget debat ved førstebehandlingerne, og når vi ikke længere skal op og ned fra talerstolen, så bør vi lave det om allerede inden sommer, så det ikke behøver at køre videre, hvis det viser sig, at det er en dårlig idé.
Marlene Harpsøe (DF), 2009-05-18:
Jeg kunne godt tænke mig at spørge fru Marianne Jelved, om der slet ikke er noget i det her forslag fra Dansk Folkeparti, bare sådan noget som en forbrugerinformation, når man køber et kæledyr, som Det Radikale Venstre kan støtte.
Margrethe Vestager (RV), 2000-02-24:
Først og fremmest vil jeg gerne sige, at jeg er meget glad for den store optagethed af det projekt, den vision, der er i forhold til at styrke den sektor, som udbyder mellemlange videregående uddannelser, sikre den bedre vilkår for udvikling og fortsat kvalitetsarbejde og for en bedre sammenhæng med efter- og videreuddannelsen.
Anders Fogh Rasmussen (V), 2005-05-18:
Jeg vil gerne understrege – og jeg gør det særlig i relation til de bemærkninger, som hr. Høgni Hoydal kom med – at det forslag, der ligger her, er resultatet af forhandlinger, der er gennemført med det færøske landsstyre, og en aftale, der er indgået mellem den færøske lagmand og mig.
Bodil Kornbek (KRF), 2002-04-11:
Den linje, vi måske vil se tydeligere fremover, er, at det ikke bare bliver de veletablerede eller dem, som i forvejen har slået sig fast som værende de store talenter, men at der virkelig bliver grund til også fra ministerens side at fremhæve betydningen af vækstlaget. Det her er også
Jørn Jespersen (SF), 2004-11-12:
Dermed er der altså nu tale om, så vidt jeg forstår hr. Barfoed, at vi har et hovedprincip, der hedder fokusering på de fattigste lande, men så kommer der – ud fra aktuelle behov og danske prioriteringer udsprunget af vores egne interesser – nogle helt andre hensyn ind over, som betyder, at vi så laver andre tværgående indsatser, som ikke udspringer af vores ønske om at prioritere og fokusere på den fattigdomsorienterede indsats.
Lars Løkke Rasmussen (V), 2003-05-26:
Her vil jeg gerne tilkendegive, at det ikke er regeringens intention bare at se tiden an, men at foretage noget konkret og noget målrettet, idet vi samtidig vil forlange, at områderne også selv er aktive og initiativtagende i denne indsats. Regeringen tror ikke på passiv hjælp.
Per Stig Møller (KF), 2012-04-17:
Så det er for så vidt et ret tilfældigt begreb, men det er det bedste, der er, og jeg skal ikke her sige, at vi skal løbe fra det begreb, men jeg vil sige, når nu ordføreren er så forelsket i det her: Det er da beregnet i forbindelse med Dohaforhandlingerne, at hvis man indførte reel frihandel, ville det give mere end verdens samlede overførsel igennem bistand.
Peter Kofod Poulsen (DF), 2018-02-07:
Jeg går ud fra, at det er meget geografisk ment, for det, vi jo har svært ved at forstå, er bl.a. det faglige grundlag for, at man vil lukke udkørslen i Frederikssund, men at man på den anden side siger, at man vil bevare den i Gentofte.
Rune Lund (EL), 2006-03-22:
Spørgsmålet er ellers vældig simpelt: Har statsministeren eller har statsministeren ikke fået henvendelser fra centraladministrationen, fra Udenrigsministeriet eller fra folk i regeringen, f.eks. udenrigsministeren, om, at statsministeren burde have taget det møde eller burde tage det møde, dengang invitationen kom den 12. oktober sidste år?
Mette Frederiksen (S), 2022-04-26:
Og der starter vi, tænker jeg, på samme måde, altså ved at sætte ambitionsniveauet – det har vi jo gjort med »Danmark kan mere II« – meget højt, og så går vi efterfølgende i gang med de konkrete forhandlinger med hinanden om, hvordan vi så præcis gør det.
Ove Hygum (S), 1998-12-09:
Og når vi ser på beskæftigelsesudviklingen for de 50-54-årige, så finder regeringen og flertallet i Folketinget, at tiden har været inde til at foretage den her tilpasning af reglerne. Vi har endvidere i 1998 - og det vil også være tilfældet for 1999 - lavet en særlig opprioritering af gruppen de 50-59-årige, således at vi sikrer, at så mange som muligt i denne gruppe kommer over i ordinær beskæftigelse igen.
Lisbeth Bech Poulsen (SF), 2017-05-09:
Min afsluttende kommentar er egentlig bare, at selv om SF ikke er en del af aftalen, har jeg ikke på noget tidspunkt lagt skjul på, at vi selvfølgelig også mener, at vi bærer en del af ansvaret, og derfor også gerne vil være med til at rette op på den skade, der er sket, og sikre, at vi igen får et ejendomsvurderingssystem, som folk kan have tillid til.
Anders Fogh Rasmussen (V), 2003-04-02:
Så skal jeg bare sige til hr. Keld Albrechtsen, at vi naturligvis har den holdning, at denne afvæbning af Saddam Hussein skal gennemføres med så få og så små tab som overhovedet muligt, og vi har fuld tillid til, at de amerikanske og britiske styrker, der i hovedsagen er dem, der opererer på irakisk jord, gør deres yderste for at sikre, at det kan ske.
Line Barfod (EL), 2002-04-30:
Jeg er helt enig med SF's ordfører, fru Anne Baastrup, omkring hele problemet med, at man gør mennesker - og i det her tilfælde især kvinder - til varer i stedet for at se på, at man skal respekteres som det menneske, man er, og at man også kan omgås, uden at der er sex inde i billedet.
Kristen Touborg (SF), 2003-05-22:
Ellers er Dansk Folkeparti jo altid meget fremme, oppe på mærkerne for at gøre klart, at man tager dyrenes parti, men jeg har mere og mere lagt mærke til, at hver gang det så handler om erhverv, så er det, ligesom hensynet til dyrene bliver rimelig meget nedprioriteret.
Keld Albrechtsen (EL), 2001-02-20:
Jeg vil godt give hr. Egil Møller ret i, at hvis vi kunne få indført en egentlig fri konkurrence på byggemarkedet, så ville det være et kolossalt fremskridt, for det ville jo presse priserne på nybyggeriet ganske alvorligt nedad, men det er en hel debat for sig.
Elisabeth Geday (RV), 2006-04-27:
Jamen jeg er nødt til at spørge ministeren: Hvorfor er det ikke sket noget før? Hvorfor i alverden har ministeren valgt at lade halvandet år gå, fra han tiltrådte som minister, til han overhovedet gør sig den umage at undersøge, om der måske kunne være basis for, hvad skal man sige, bredere forlig?
Bent Bøgsted (DF), 2003-12-05:
, og det er helt klart, at der skal tænkes på beskyttelse mod uberettiget afskedigelse af folk på barselorlov, og derfor er Dansk Folkeparti heller ikke afvisende over for forslaget. Vi ønsker bare, at der skal være tid til at få et berettiget grundlag for en eventuel ændring af loven og en reel belysning af, om det er nødvendigt med en ændring.
Søren Egge Rasmussen (EL), 2025-04-23:
I går udkom der nogle rapporter, som forholder sig til samfundsøkonomiske omkostninger ved elproduktion i 2040 og sammenligner noget, man forestillede sig kunne være atomkraft i Danmark, op imod havvind og landvind og sol, og det kan sådan set give op til dobbelt så dyr strøm, og det kan ikke give billigere strøm.
Anne-Marie Meldgaard (S), 2003-02-07:
Nu vil jeg sige, at sværge er et stærkt ord, men vi vil ikke sætte os imod en tilbagesendelse, helt sikkert, og det synes jeg faktisk, vi allerede har vist i den lovgivning, der har været på det seneste i forhold til at tilbagesende udviste og afviste asylansøgere eller flygtninge, så det ser jeg ikke som noget problem.
Bjarne Corydon (S), 2011-10-12:
Når der spørges til kriteriet om at sikre en social balance, vil jeg sige, at det er korrekt, at i forhold til den tidligere regering, der jo også gennemførte en skattereform, men hvor man så stort på den sociale balance, er det for den nye regering et afgørende hensyn, at der er social balance i den skattepolitik, der bliver gennemført.
Margrethe Vestager (RV), 2007-11-29:
Jeg tror også, at det er vigtigt, at vi i højere grad tager opgaven på os, at vi i stedet for at skubbe folkeafstemninger foran os, hver gang vi gerne vil have nogen til at diskutere i EU, prøver at se, om vi kan få gjort EU til en del af den almindelige debat.
Christian Langballe (DF), 2013-04-02:
Jeg kunne egentlig godt tænke mig at spørge Venstres kirkeordfører, om kirkeordføreren kunne uddybe sin stillingtagen til et kirkeråd eller en synode, der kan udtale sig på kirkens vegne og udtale sig i samfundsmæssige spørgsmål, sådan som det sker i den svenske kirke, som kirkeministeren jo også ser som et forbillede som en aktiv medspiller i den politiske debat.
Hans Christian Schmidt (V), 2002-05-08:
Der er også i et samarbejde med Danmarks Jægerforbund, Danmarks Miljøundersøgelser, Falck, Skov- og Naturstyrelsen udviklet et fælles rapporteringsskema, således at der fremover vil ske en udvidet og mere systematisk indrapportering af, på hvilke vejstrækninger dyrene er blevet påkørt, og under hvilke forhold det er sket.
Kim Behnke (FP), 1998-12-01:
er vi i Fremskridtspartiet heller ikke sådan særlig bekymret for, om det skulle give anledning til problemer, men vi vil blot høre, om ministeren er opmærksom på, at nogle af de transaktioner, der har fundet sted hidtil, jo så altså ikke vil kunne finde sted længere, når først det her lovforslag bliver vedtaget.
Ulla Tørnæs (V), 2004-05-04:
For det første vil Enhedslisten bringe gymnasier og hf tættere på at afspejle befolkningsgrundlaget gennem et intensiveret samarbejde mellem gymnasier og hf-kurser med få tosprogede unge og folkeskoler, hvor der er en stor andel af tosprogede og omvendt.
Johs. Poulsen (RV), 2009-12-01:
Det, der udtrykkes her, er jo i virkeligheden, at man fra statslig side ikke påtager sig det samme ansvar for at udvikle og forstærke fødekæden inden for det billedkunstneriske område, på samme måde som man har et ansvar for det inden for musikområdet – jeg kunne godt ønske mig, at det også inden for musikområdet var stærkere, men lad det nu ligge – for der er dog et formelt ansvar for en fungerende fødekæde og for, at man fremavler talenterne.
Ellen Trane Nørby (V), 2019-11-19:
Det er, som Socialdemokraternes ordfører sagde, et lovforslag, der er – hvad kan vi kalde det – gået i arv, og som jo er en del af den politiske aftale, vi lavede i foråret, som i høj grad skal sikre en bedre geografisk dækning af bl.a. erhvervsuddannelserne ved at have mulighed for at kunne udbyde det flere steder, også nogle af de steder, hvor der ikke ligger en stor erhvervsskole, og hvor man derfor kan have behov for at lægge en satellit, et grundforløb, på et alment gymnasium eller på en anden uddannelsesinstitution.
Pernille Frahm (SF), 2009-12-01:
Derfor spørger jeg: Hvorfor stemmer ministeren så ikke for oppositionens vedtagelse, hvorfor vælger ministeren så at støtte en anden vedtagelse, som oven i købet, som vi hørte fra den tidligere ordfører, er meget uklar og bruger nogle tal, som sådan set ikke er helt i overensstemmelse med virkelighedens verden?
Lene Espersen (KF), 2007-12-05:
Jeg vil sige til hr. Peter Skaarup, at jeg ikke kender den konkrete sag, og jeg mener heller ikke, det vil være rigtigt af en justitsminister at gå ind og kommentere konkrete afgørelser fra domstolene, men generelt vil jeg sige, at jeg ligesom hr. Peter Skaarup er meget optaget af, at vi sikrer, at de sager, der kan bringes for retten, skal bringes for retten.
Karl H. Bornhøft (SF), 2009-05-06:
Jamen alt det i en stor pulje fortæller mig, at kan vi ikke blive enige om at vedtage lige præcis det her forslag, skulle skam få os, hvis vi ikke engang kunne blive enige om en fælles beretning på det her område, og det er så det, vi vil prøve at afsøge mulighederne for.
Tom Behnke (FRI), 2000-05-26:
Tværtimod fremgår det klart og tydeligt, at man fra i dag og 18 år frem i tiden altså vil kunne komme i den situation, at selv om man troede, man var anonym, så er man det ikke alligevel. Så er der spørgsmålet om mangel på donorer, hvis det her forslag bliver vedtaget.
Søren Espersen (DF), 2015-05-05:
Hvad var det dog, der fik grønlandske politikere til i ramme alvor at forestille sig, at en mikroskopisk lille befolkning i antal som Vordingborg Kommune, befindende sig tyndt spredt ud over et kolossalt stort område vil kunne være i stand til at eksistere som et selvstændigt land, agere som et selvstændigt land, altså et land, der fører egen udenrigspolitik med ambassader, diplomatiske forbindelser med andre lande samt på egen hånd forestår retsvæsen, myndighedsudøvelse, beredskabs-, forsvars- og sikkerhedsopgaver?
Samira Nawa (RV), 2024-03-20:
Det kan godt være, at mænd har fyldt meget i historien, men det påvirker jo også vores børn og unge i dag og deres nutidsfornemmelse og -forståelse, og derfor har det også en betydning, hvordan historiebøgerne er skrevet, og hvad det er for en historieformidling, vi giver vores piger og drenge i folkeskolen.
Line Barfod (EL), 2005-05-13:
Hvis det er sådan, at børn er utilfredse med toiletforholdene på deres skole, og det er jo det eksempel, som nu bliver bragt frem, så mener jeg altså, at der må være andre veje at gå for at få det løst, end at vi opretter en særlig institution for børns klagemuligheder, som er sådan en national organisation, man kan rette henvendelse til, der så skulle tage ud til den pågældende kommuneskole og diskutere med skoleinspektøren eller andre, om toiletterne nu er rene eller ej på den pågældende skole.
Hans Kristian Skibby (DF), 2014-04-10:
Så kan det godt være, ordføreren har ret i, at der er nogle kommuner, der har været mere fleksible end andre – det skal jeg ikke gøre mig så klog på – men det ændrer jo ikke ved, at vi nu her før tredjebehandlingen får kendskab til nogle eksempler, hvor der er folk, der er kommet i klemme i hundredetusindekronersklassen i forhold til den her lov, som vi nu er ved at vedtage ved tredje behandling.
Kim Behnke (FP), 1998-06-24:
Fremskridtspartiet gør nemlig det, at vi hvert år i december måned fremlægger et tykt katalog op til finanslovforhandlingerne, hvor vi krone for krone gennemgår statens store budget og viser, hvor vi har tænkt os at spare. Vi synes f.eks. godt, man kunne lade være med at bruge 16-17 mia. kr. i ulandsbistand og hjælp til Østeuropa, vi synes godt, man kunne spare på de store milliardudgifter på udlændingeområdet, vi synes ikke nødvendigvis, der skal være så mange udgifter på kulturområdet, særlig de mange nye anlægsprojekter, hvor økonomien jo skrider fuldstændigt i de fleste af dem, og vi synes godt, at man kunne spare på de omkring 8,3 mia. kr., der bliver brugt i statstilskud til erhvervslivet.
Christoffer Aagaard Melson (V), 2024-12-13:
Det er også noget, vi har haft sat fokus på, og derfor er jeg også rigtig glad for, at der i forbindelse med SSA-forhandlingerne i år blev sat 1,8 mio. kr. af til Endometriose Fællesskabet, så man dér kan fortsætte det vigtige informations- og rådgivningsarbejde.